Kamehla ela hloko hore liphetoho tsa morao-rao tsa moralo oa hau oa ts'ebetso li hlahisitsoe ho PC ea hau. Ts'ebetso ea hau ea mosebetsi oa PC e ka lokisoa ho kenya lisebelisoa tsa morao-rao ka lebaka leo le ho li tsebisa hang-hang. 24 Joshua a kgobokanya meloko ka moka ya Isiraele kua Shikeme,+ a bitša banna ba bagolo ba Isiraele+ le dihlogo tša yona le baahlodi ba yona le bahlankedi ba yona gomme ba ema pele ga Modimo wa therešo.+ 2 Joshua a re go setšhaba ka moka: “Se ke seo Jehofa Modimo wa Isiraele a se boletšego: ‘Kgalekgale borakgolokhukhu ba lena+ ba be ba dula ka mošola wa Noka,*+ e lego Thera tatago Aborahama le Nahoro,+ gomme ba be ba hlankela medimo e mengwe. 3 “‘Ka morago ka tšea rakgolokhukhu wa lena Aborahama+ ka mošola wa Noka+ ka mo sepediša nageng ka moka ya Kanana gomme ka atiša peu ya gagwe,+ ka mo nea Isaka.+ 4 Ke moka Isaka ka mo nea Jakobo le Esau.+ Ka morago Esau ka mo nea Thaba ya Seire gore e be ya gagwe;+ Jakobo le bana ba gagwe ba theogela Egipita.+ 5 Ka roma Moshe le Arone+ Egipita, ka e otla ka tšeo ke di dirilego go yona;+ ka morago ga moo ka le ntšha go yona.+ 6 Ge ke ntšha botatago lena Egipita+ gomme lena le fihla lewatleng, ke moo Baegipita ba ilego ba rakediša+ botatago lena ka dikoloi tša ntwa le ka mašole a go namela dipere go fihla Lewatleng le Lehwibidu. 7 Ba hlabela Jehofa mokgoši,+ yena a bea leswiswi magareng ga bona le Baegipita+ ke moka a khurumetša Baegipita ka lewatle+ gomme la iponela ka mahlo a lena tšeo ke di dirilego Egipita;+ le ile la dula lešokeng ka matšatši a mantši.+ 8 “‘Mafelelong ka le tliša nageng ya Baamore bao ba bego ba dula ka mošola wa Noka ya Jorodane, gomme bona ba lwa le lena.+ Ka ba gafela diatleng tša lena gore le tšee naga ya bona, ka ba fediša pele ga lena.+ 9 Ke moka Balaka morwa wa Tsiporo,+ kgoši ya Moaba, a ema a yo lwa le Isiraele.+ A romela molaetša gore go bitšwe Bileama morwa wa Beoro gore a le rogake.+ 10 Ka gana go theetša Bileama.+ Yena a fela a le šegofatša,+ ya ba go le hlakodiša ga ka seatleng sa gagwe.+ 11 “‘Ke moka la tshela Noka ya Jorodane+ la fihla Jeriko.+ Badudi ba naga* ya Jeriko, e lego Baamore, Baperetse, Bakanana, Bahethe, Bagirigashe, Bahefe le Bajebusi ba lwa le lena; eupša nna ka ba gafela diatleng tša lena.+ 12 Ka ba tsenya tlalelong pele ga ge le fihla gomme seo mafelelong sa ba raka pele ga lena,+ sa raka le dikgoši tše pedi tša Baamore, e se ka tšhoša ya lena le bora bja lena.+ 13 Ka le nea naga yeo le sa kago la itapišetša yona le metse yeo le sa kago la e aga+ gomme la dula go yona. Le ja dienywa tša dirapa tša merara le tša mehlware tšeo le sa kago la di bjala.’+ 14 “Bjale lena boifang Jehofa+ le mo hlankeleng ka go hloka bosodi le ka go rereša,+ le gona le tloše medimo yeo borakgolokhukhu ba lena ba bego ba e hlankela ka mošola wa Noka le kua Egipita+ gomme le hlankele Jehofa. 15 Ka gona ge e ba go hlankela Jehofa e le selo se sebe mahlong a lena, gona ikgetheleng lehono yoo le tlago go mo hlankela,+ e ka ba medimo yeo borakgolokhukhu ba lena ba bego ba e hlankela ka mošola wa Noka+ goba medimo ya Baamore bao le dulago nageng ya bona.+ Eupša ge e le nna le ba lapa la ka re tla hlankela Jehofa.”+ 16 Ge a re’alo setšhaba sa fetola sa re: “Ruri re ka se tlogele Jehofa ra yo hlankela medimo e mengwe. 17 Jehofa Modimo wa rena ke yena yo a re rotošitšego a re ntšha nageng ya Egipita+ le botatago rena, a re ntšha moo re bego re le makgoba,*+ ke yena yo a dirilego dipontšho tše tše dikgolo mahlong a rena+ gomme a dula a re hlokometše tseleng ka moka yeo re sepetšego go yona le gare ga ditšhaba ka moka tšeo re fetilego go tšona.+ 18 Jehofa o rakile ditšhaba ka moka+ gaešita le Baamore bao ba bego ba dula nageng ye, pele re ka fihla. Ka gona, le rena re tla hlankela Jehofa ka gobane ke Modimo wa rena.”+ 19 Ke moka Joshua a re go setšhaba: “Le ka no se kgone go hlankela Jehofa ka gobane ke Modimo yo mokgethwa;+ ke Modimo yo a nyakago boineelo bjo bo feletšego.+ A ka se ke a le lebalela dikarogo tša lena le dibe tša lena.+ 20 Ge le ka tlogela Jehofa+ la hlankela medimo e šele,+ le yena o tla le furalela, a le kweša bohloko gomme a le fediša ka morago ga dilo tše dibotse tšeo a le diretšego tšona.”+ 21 Setšhaba sa re go Joshua: “Aowa, ge e le rena re tla hlankela Jehofa!”+ 22 Ke moka Joshua a re go setšhaba: “Lena ka noši le dihlatse+ tša gore le ikgethetše Jehofa, gore le mo hlankele.”+ Ge a re’alo sona sa re: “Re dihlatse tša seo.” 23 “Bjale tlošang medimo e šele yeo e lego gare ga lena+ gomme le lebiše dipelo tša lena go Jehofa Modimo wa Isiraele.” 24 Ke moka setšhaba sa re go Joshua: “Re tla hlankela Jehofa Modimo wa rena, ra theetša lentšu la gagwe!”+ 25 Joshua a dira kgwerano le setšhaba letšatšing leo a ba a se nea ditaelo le melao+ kua Shikeme. 26 Ke moka Joshua a ngwala mantšu a pukung ya molao+ wa Modimo gomme a tšea leswika+ le legolo a le hloma gona moo ka tlase ga sehlare se segologolo+ seo se lego kgauswi le sekgethwa sa Jehofa. 27 Joshua a re go setšhaba ka moka: “Tsebang gore leswika le e tla ba hlatse ya go re hlatsela,+ ka gobane lona le kwele mantšu ka moka ao Jehofa a re boditšego ona gomme e tla ba hlatse ya go le hlatsela gore le se latole Modimo.” 28 Ke moka Joshua a phatlalatša setšhaba, yo mongwe le yo mongwe a mo romela nageng ya bohwa bja gagwe.+ 29 Ka morago ga dilo tše Joshua morwa wa Nuni, mohlanka wa Jehofa, a hwa a na le nywaga e lekgolo le e lesome (110).+ 30 Ba mmoloka seleteng sa bohwa bja gagwe kua Thiminathe-sera,+ seo se lego dithabeng tša Efuraime ka leboa la Thaba ya Gaashe. 31 Baisiraele ba tšwela pele ba hlankela Jehofa mehleng ka moka ya Joshua le mehleng ka moka ya banna ba bagolo bao ba tšwetšego pele ba phela ka morago ga Joshua,+ bao ba tsebago ditiro ka moka tšeo Jehofa a di diretšego Isiraele.+ 32 Marapo a Josefa,+ ao bana ba Isiraele ba rotogilego le ona Egipita, ba ile ba a boloka kua Shikeme tšhemong yeo Jakobo a bego a e rekile ka ditsekana tše lekgolo tša tšhelete+ go bana ba Hamoro,+ tatago Shikeme; yona ya ba bohwa bja bana ba Josefa.+ 33 Eleasara morwa wa Arone le yena a hwa.+ Ba mmoloka Mmotong wa Finease morwa wa gagwe,+ woo a bego a mo neile wona dithabeng tša Efuraime.